
               Nr.23/155/2002

BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, vă înaintăm, alăturat, Raportul asupra proiectului de Lege pentru aprobarea Ordonanţei Guvernului nr.56/2002 privind monitorizarea pieţii transporturilor rutiere şi măsurile ce trebuie luate în situaţii de criză în domeniul transportului rutier de mărfuri.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

István Antal

                                                                                     Nr.23/155/2002

RAPORT

asupra proiectului de Lege pentru aprobarea Ordonanţei Guvernului nr.56/2002 privind monitorizarea pieţii transporturilor rutiere şi măsurile ce trebuie luate în situaţii de criză în domeniul transportului rutier de mărfuri



1.  Comisia pentru industrii şi servicii a fost sesizată pentru avizare şi dezbatere în fond cu proiectul de lege pentru aprobarea Ordonanţei Guvernului nr.56/2002 privind monitorizarea pieţii transporturilor rutiere şi măsurile ce trebuie luate în situaţii de criză în domeniul transportului rutier de mărfuri, primit cu nr.402 din 3 septembrie 2002.



Ordonanţa Guvernului nr.56/2002 a fost avizată favorabil de Consiliul Legislativ cu nr.1051/15.08.2000 şi de Consiliul Economic şi Social cu nr.2256/21.08.2002.



Proiectul de lege pentru aprobarea Ordonanţei Guvernului nr.56/2002 a fost trimis spre adoptare Camerei Deputaţilor cu nr.E 260 din 22 august 2002.



Ordonanţa Guvernului nr.56/2002 a fost emisă pentru armonizarea legislaţiei naţionale în domeniu cu legislaţia europeană, în baza Regulamentului Consiliului Europei nr.3916/1990/CEE privind măsurile ce trebuie luate în caz de criză pe piaţa transporturilor rutiere de mărfuri care au drept obiective crearea unei protecţii împotriva situaţiei de criză şi instituirea unor măsuri de gestionare a crizei.



Proiectul de lege a fost avizat favorabil de Comisia juridică, de disciplină şi imunităţi cu nr.402/10.09.2002, în forma prezentată de iniţiator.



2. În raport de obiectul şi conţinutul său, proiectul de lege face parte din categoria legilor ordinare.



3. Proiectul de lege a fost analizat de raportori cu specialişti din cadrul Ministerului Lucrărilor Publice, Transporturilor şi Locuinţei.



Comisia pentru industrii şi servicii a dezbătut proiectul de lege în şedinţa din 24 septembrie 2002. La lucrările comisiei au participat invitaţi din partea Ministerului Lucrărilor Publice, Transporturilor şi Locuinţei.



4. La lucrările comisiei au fost prezenţi 23 deputaţi din totalul de 26 de deputaţi membri ai comisiei.



Raportul asupra proiectului de lege a fost adoptat cu 21 voturi pentru şi 2 voturi împotrivă.



În urma dezbaterii, Comisia pentru industrii şi servicii propune admiterea proiectului de lege cu amendamente admise şi amendamente respinse.

I.    A M E N D A M E N T E     A D M I S E



În urma dezbaterii, Comisia pentru industrii şi servicii propune adoptarea proiectului de lege cu următoarele amendamente:
	Nr.

crt.
	Text O.G. nr.56/2002
	Text propus de comisie
	Motivaţia propunerii amendamentelor

	0
	1
	2
	3

	1.
	
	LEGE

pentru aprobarea Ordonanţei Guvernului nr.56/2002 privind monitorizarea pieţii transporturilor rutiere şi măsurile ce trebuie luate în situaţii de criză în domeniul transportului rutier de mărfuri


	

	2.
	
	Articol unic: Se aprobă Ordonanţa Guvernului nr.56 din 16 august 2002 privind monitorizarea pieţii transporturilor rutiere şi măsurile ce trebuie   luate   în   situaţii  de   criză   în 


	


	0
	1
	2
	3

	
	
	domeniul transportului rutier de mărfuri, publicată în Monitorul Oficial al României, Partea I, nr.645 din 30 august 2002, cu următoarele modificări şi completări:


	

	3. 
	ORDONANŢĂ

privind monitorizarea pieţii transporturilor rutiere şi măsurile ce trebuie luate în situaţii de criză în domeniul transportului rutier de mărfuri


	Nemodificat
	

	4. 
	Art. 1. - Pentru realizarea obiectivelor strategice în domeniul transporturilor rutiere Ministerul Lucrărilor Publice, Transporturilor şi Locuinţei asigură monitorizarea pieţei transporturilor rutiere de mărfuri în scopul constatării apariţiei situaţiilor de criză şi al adoptării măsurilor necesare rezolvării acestora.


	Nemodificat
	

	5. 
	Art. 2. - (1) Prin criză, în sensul prezentei ordonanţe, se înţelege apariţia unor probleme specifice acestui domeniu de activitate, de natură să creeze un excedent important al ofertei faţă de cerere, fapt ce determină o ameninţare serioasă la adresa stabilităţii financiare şi a desfăşurării activităţii unui număr important de operatori de transport care efectuează transport rutier de mărfuri, iarprognozele pe termen scurt şi mediu privind piaţa transporturilor rutiere nu indică nici o îmbunătăţire importantă şi de durată. 

(2) Prin monitorizare, în înţelesul prezentei ordonanţe, se înţelege activitatea de urmărire prin date statistice a: 

a) nivelului cererii de transport rutier de mărfuri faţă de nivelul ofertei de transport rutier de mărfuri; 

b) evoluţiei costurilor şi/sau tarifelor în transportul rutier de mărfuri.

(3) Toate informaţiile brute de natură economică şi financiară, obţinute de la operatorii de transport care efectuează transport rutier de mărfuri, fac obiectul secretului de serviciu. 


	Nemodificat
	

	6. 
	Art. 3. - Ministerul Lucrărilor Publice, Transporturilor şi Locuinţei va publica anual, într-o publicaţie proprie, rezultatul monitorizării pieţei transporturilor rutiere de mărfuri. 


	Nemodificat
	

	7. 
	Art. 4. - (1) Pentru rezolvarea posibilelor situaţii de criză se instituie Comitetul consultativ, organism consultativ fără personalitate juridică, ce funcţionează pe lângă Ministerul Lucrărilor Publice, Transporturilor şi Locuinţei. 

(2) Componenţa Comitetului consultativ şi Regulamentul de organizare şi funcţionare a acestuia se aprobă prin ordin al ministrului lucrărilor publice, transporturilor şi locuinţei. 

(3) Comitetul consultativ are un secretariat tehnic ce îşi desfăşoară activitatea permanent şi care este asigurat de Ministerul Lucrărilor Publice, Transporturilor şi Locuinţei.

(4) Comitetul consultativ este compus din 6 membri, câte 2 membri desemnaţi de fiecare dintre următoarele instituţii: 

a) Ministerul Lucrărilor Publice, Transporturilor şi Locuinţei; 

b) Oficiul Concurenţei; 

c) Institutul Naţional de Statistică. 


	Nemodificat
	

	8. 
	Art. 5. - Dacă în urma monitorizării se constată posibilitatea apariţiei unei situaţii de criză în domeniul transporturilor rutiere de mărfuri, susceptibilă să persiste, conducerea Ministerului Lucrărilor Publice, Transporturilor şi Locuinţei convoacă Comitetul consultativ. 


	1. Articolul 5 va avea urm[torul cuprins:

“Art. 5. - Dacă în urma monitorizării se constată posibilitatea apariţiei unei situaţii de criză în domeniul transporturilor rutiere de mărfuri, susceptibilă să persiste, ministrul lucrărilor publice, transporturilor şi locuinţei convoacă Comitetul consultativ. “

Dep. Robert Raduly - UDMR


	

	9. 
	Art. 6. - (1) În termen de 30 de zile de la convocare Comitetul consultativ prezintă conducerii Ministerului Lucrărilor Publice, Transporturilor şi Locuinţei un raport care va cuprinde: 

a) motivarea constatării situaţiei de criză; 

b) măsurile propuse pentru diminuarea sau înlăturarea situaţiei de criză. 

(2) Comitetul consultativ va consilia Ministerul Lucrărilor Publice, Transporturilor şi Locuinţei ori de câte ori este solicitat cu privire la aplicarea măsurilor propuse.


	Nemodificat
	

	10. 
	Art. 7. - (1) În baza datelor furnizate de Comitetul consultativ Ministerul Lucrărilor Publice, Transporturilor şi Locuinţei va propune Guvernului măsurile necesare pentru soluţionarea situaţiei de criză. 

(2) Măsurile adoptate prin hotărâre a Guvernului, emisă cu avizul prealabil al Consiliului Concurenţei, se vor aplica pentru o perioadă de cel mult 6 luni şi pot fi reînnoite o singură dată pentru o perioadă având aceeaşi durată. 


	2. Articolul 7 va avea următorul cuprins:

“Art. 7. - (1) În baza datelor furnizate de raportul Comitetului consultativ Ministerul Lucrărilor Publice, Transporturilor şi Locuinţei poate  propune Guvernului măsurile necesare pentru soluţionarea situaţiei de criză. 
(2) Măsurile adoptate prin hotărâre a Guvernului, emisă cu avizul prealabil al Consiliului Concurenţei, se vor aplica pentru o perioadă de cel mult 6 luni şi pot fi prelungite o singură dată pentru o perioadă având aceeaşi durată. “

	Corelare cu prevederile articolului 6.

	11. 
	
	Art.II. – Ordonanţa Guvernului nr.56/2002, astfel cum a fost modificată şi completată prin prezenta lege, va fi republicată în Monitorul Oficial al României, Partea I.


	


II.   A M E N D A M E N T E     R E S P I N S E
















I. Motivaţia amendamentului



În cursul dezbaterii, Comisia a respins următoarele amendamente:                            

                                                                                                                                                           II. Motivaţia respingerii

                                                                                                                                                                  amendamentului

	Nr.

crt.
	Text iniţial
	Amendamentul propus şi autorul acestuia 


	Motivaţie

	0
	1
	2
	3

	1.
	ORDONANŢĂ

privind monitorizarea pieţii transporturilor rutiere şi măsurile ce trebuie luate în situaţii de criză în domeniul transportului rutier de mărfuri


	ORDONANŢĂ

privind monitorizarea pieţii transporturilor internaţionale rutiere şi măsurile ce trebuie luate în situaţii de criză în domeniul transportului rutier internaţional de mărfuri

Dep.Anca Boagiu – PD

Dep.Mircea Toader – PD


	I. Ordonanţa Guvernului elaborată în conformitate cu Regulamentul Consiliului 3916/90 CEE unde se face referire numai la transportul internaţional de mărfuri şi nu la cel intern.

II. În preambulul Regulamentului Consiliului nr.3916/90 CEE se specifică, la domeniul de aplicare, următoarele:

- transportul rutier de mărfuri între statele membre ale Comunităţii începând cu 01.01.1991;

- operaţiunile de cabotaj începând cu 01.01.1994 (art.7 al Reglementării Consiliului 3118/93/CEE.


	0
	1
	2
	3

	2. 
	Art. 2. - (1) Prin criză, în sensul prezentei ordonanţe, se înţelege apariţia unor probleme specifice acestui domeniu de activitate, de natură să creeze un excedent important al ofertei faţă de cerere, fapt ce determină o ameninţare serioasă la adresa stabilităţii financiare şi a desfăşurării activităţii unui număr important de operatori de transport care efectuează transport rutier de mărfuri, iar prognozele pe termen scurt şi mediu privind piaţa transporturilor rutiere nu indică nici o îmbunătăţire importantă şi de durată. 


	Art. 2. - (1) Prin criză, în sensul prezentei ordonanţe, se înţelege apariţia unor probleme specifice acestui domeniu de activitate, de natură să creeze un excedent important de minimum 30% al ofertei faţă de cerere, fapt ce determină o ameninţare serioasă la adresa stabilităţii financiare şi a desfăşurării activităţii unui număr important de operatori de transport care efectuează transport rutier de mărfuri, iar prognozele pe termen scurt şi mediu privind piaţa transporturilor rutiere nu indică nici o îmbunătăţire importantă şi de durată. 

Dep.Anca Boagiu – PD

Dep.Mircea Toader – PD


	I. Trebuie specificat în ce condiţii se stabileşte situaţia de criză.

II. În Regulamentul Consiliului nr.3916/90/CEE nu sunt precizări cantitative, aplicarea acestuia făcându-se când “există o supracapacitate în privinţa ofertei o perioadă îndelgată” şi “un număr semnificativ de operatori sunt afectaţi de dezechilibru financiar şi supravieţuirea lor este periclitată”.



	3. 
	ORDONANŢĂ

privind monitorizarea pieţii transporturilor rutiere şi măsurile ce trebuie luate în situaţii de criză în domeniul transportului rutier de mărfuri

	ORDONANŢĂ

privind monitorizarea pieţii transporturilor internaţionale rutiere de mărfuri şi măsurile ce trebuie luate în situaţii de criză pe această piaţă

Dep. Robert Raduly – UDMR


	I. Ordonanţa Guvernului nr.56/2002 a fost elaborată în conformitate cu Regulamentul Consiliului nr.3916/90/CEE unde se face referire numai la transportul internaţional rutier de mărfuri şi nu la transportul intern.

II. În preambulul Regulamentului Consiliului nr.3916/90/CEE se specifică, la domeniul de aplicare, următoarele:

- transportul rutier de mărfuri între statele membre ale Comunităţii începând cu 01.01.1991;

- operaţiunile de cabotaj începând cu 01.01.1994.



	4. 
	Art. 2. - (1) Prin criză, în sensul prezentei ordonanţe, se înţelege apariţia unor probleme specifice acestui domeniu de activitate, de natură să creeze un excedent important al ofertei faţă de cerere, fapt ce determină o ameninţare serioasă la adresa stabilităţii financiare şi a desfăşurării activităţii unui număr important de operatori de transport care efectuează transport rutier de mărfuri, iar prognozele pe termen scurt şi mediu privind piaţa transporturilor rutiere nu indică nici o îmbunătăţire importantă şi de durată. 


	Art. 2. - (1) Prin criză, în sensul prezentei ordonanţe, se înţelege apariţia unor probleme specifice acestei pieţe, de natură să creeze un excedent de cel puţin 20% al ofertei faţă de cerere, fapt ce determină o ameninţare serioasă la adresa stabilităţii financiare şi a desfăşurării activităţii a cel puţin o cincime din numărul de operatori de transport care efectuează transport internaţional rutier de mărfuri, iar previziunile pe termen scurt şi mediu privind piaţa transporturilor rutiere nu indică ameliorarea importantă şi de durată a acestei pieţe. 

Dep. Robert Raduly – UDMR


	I. Trebuie cuantificată situaţia de criză precum şi numărul minim al operatorilor de transport afectaţi de situaţia de criză.

II. În Regulamentul Consiliului nr.3916/90/CEE nu se specifică aceste prevederi. Din conţinutul regulamentului rezultă că aplicarea acestuia se face când:

- există o supracapacitate în privinţa ofertei o perioadă îndelungată;

- un număr semnificativ de operatori sunt afectaţi de dezechilibre financiare şi supravieţuirea lor este periclitată;

- nu se întrevede nici o ameliorare a pieţei pe termen scurt şi mediu. 



	5. 
	Art.2. - (2) Prin monitorizare, în înţelesul prezentei ordonanţe, se înţelege activitatea de urmărire prin date statistice a: 

a) nivelului cererii de transport rutier de mărfuri faţă de nivelul ofertei de transport rutier de mărfuri; 

b) evoluţiei costurilor şi/sau tarifelor în transportul rutier de mărfuri.


	Art.2. - (2) Prin monitorizare, în înţelesul prezentei ordonanţe, se înţelege activitatea de urmărire prin date statistice a nivelului cererii de transport internaţional rutier de mărfuri faţă de nivelul ofertei de transport internaţional rutier de mărfuri; 

Eliminat

Dep.Robert Raduly – UDMR


	I. Monitorizarea numai a nivelului cererii de transport şi a nivelului ofertei la transportul internaţional rutier de mărfuri.

II. Regulamentul Consiliului nr.3916/90/CE se referă atât la transportul internaţional cât şi la cel intern (cabotaj).

I. Monitorizarea costurilor şi/sau a tarifelor nu poate să conducă la luarea unor decizii în situaţii de criză. În Regulamantul 3916/90/CEE nu se fac referiri la aceste aspecte.

II. Monitorizarea evoluţiei costurilor şi/sau tarifelor constituie o înregistrare statistică a acestora, pentru constatarea aplicării unor tarife de dumping şi ca urmare, stabilirea unor măsuri concrete împotriva celor ce practică asemenea tarife.




                                    PREŞEDINTE,                                                                           SECRETAR,

                                 István Antal                                                                            Aurelia Vasile

RAPORTORI:






Dep.Ioan Bivolaru - PSD-SDU

Dep.Ioan Miclea - PRM






Dep.Aurelia Vasile - PSD-SDU

Dep.Dumitru Palade - PRM






Dep.Marin Anton - PNL


Dep.Robert Raduly - UDMR






Dep.Anca Boagiu - PD


Dep.Ion Rădoi - PSD-SDU






Dep.Cristian Buzea - PRM


Dep.Florentin Sandu - PSD-SDU






Dep.Aurel Daraban - PSD-SDU

Dep.Istvan Erdei - UDMR






Dep.Pavel Târpescu - PSD-SDU

Expert, Daniel Bădina

